stanford-oval/wikipedia huggingface dataset:
Viharikos
Viharikokset maittain > Yhdysvallat

Liittovaltion poliisi FBI raportoi Yhdysvalloissa tapahtuneen vuonna 2010 yhteensä 6 624 (vuonna 2009 yhteensä 6 604) yksittäistä viharikosta. Viharikoksien merkittävimpiä perusteita olivat ihonväri (47,3 % tapauksista), uskonto (20,0 %) ja seksuaalinen suuntautuminen (19,3 %).
Vuonna 2013 Yhdysvalloissa tehtiin rodun motivoimia viharikoksia 3 407. Niistä hyökkäyksiä mustia tai afrikkalaisamerikkalaisia vastaan oli 2 263, valkoisia 724, Yhdysvaltain intiaaneja ja Alaskan alkuperäiskansoja 146, aasialaisia 158, monirotuisia tai ryhmiä 109, havaijilaisia alkuperäiskansoja tai muita Tyynenmeren saaren asukkaita 3.
Kirjallisuutta

Citron, Danielle Keats: Hate Crimes in Cyberspace.  Cambridge (Mass.):  Harvard University Press, 2014.  ISBN 978-0-674-36829-3.
Vesipääsky

| Vesipääsky |
| --- | --- |

Uhanalaisuusluokitus
 Elinvoimainen  
  
Suomessa:
 Vaarantunut  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Vesipääskyt Phalaropus
Laji::  lobatus
Kaksiosainen nimi
 Phalaropus lobatus  (Linnaeus, 1758) 

Katso myös
   Vesipääsky Wikispeciesissä   Vesipääsky Commonsissa 
Infobox OKNimi-testi OKIUCN-testi OK: 
Vesipääskyn munia.
Vesipääsky (Phalaropus lobatus) on pieni kurppien heimoon kuuluva pohjoisten alueiden kahlaajalintu.
Koko ja ulkonäkö

Vesipääskyn pituus on 17–19 cm ja paino 20-45 g. Linnun pää on juhlapuvussa tummanharmaa, leuan alla on valkea kohta. Niska on punainen. Siivet ovat kirjavat. Poikkeuksellisesti naaras on isompi ja värikkäämpi kuin koiras. Kahlaajaksi vesipääsky on siitä poikkeuksellinen, että se ruokailee yleensä uimasillaan. Se talvehtii avomerellä.  Vanhin suomalainen rengastettu vesipääsky on ollut 5 vuotta, 11 kuukautta ja 28 päivää vanha. Euroopan vanhin on ollut 9 vuotta ja 11 kuukautta vanha islantilainen lintu.
Levinneisyys

Vesipääsky pesii Euraasian ja Pohjois-Amerikan arktisilla alueilla ja talvehtii trooppisilla valtamerillä. Euroopassa pesii 65 000–95 000 paria vesipääskyjä, joista Suomessa 7000-9000 paria. Maailman populaation kooksi arvioidaan 3,5 miljoonaa yksilöä ja lajin kanta on elinvoimainen. Suomessa vesipääskyä tavataan pääasiassa Pohjois-Suomessa ja pääasiallisesti se asustaa Lapin soilla. Vaihtelevaa esiintymistä on myös etelämmässä, pitkin rannikkoa Vaasan tasolle saakka. Vesipääskyn levinneisyysalue on kahden viimeisimmän atlastarkastelun välissä supistunut voimakkaasti.  Suomessa vesipääsky on luokiteltu vaarantuneeksi .
Suomeen vesipääskyt saapuvat touko-kesäkuussa. Syysmuutto alkaa jo kesäkuussa naaraiden poistumisella, koiraat ja nuoret linnut lähtevät heinä-elokuussa, ja viimeiset tavataan syyskuussa. Suomalaiset vesipääskyt talvehtivat todennäköisesti Arabianmerellä ja muutto suuntautuu sinne Itäisen Euroopan kautta . Grönlannin, Islannin ja Koillis-Kanadan vesipääskyt pysähtyvät muuttomatkallaan Fundynlahdelle (New Brunswick) Kanadan itärannikolle, ja touko-elokuussa siellä voi tavata jopa 250 000 yksilöä.
Elinympäristö

Vesipääsky pesii arktisilla suoalueilla, Pohjanlahdella myös kareilla ja rantaniittyjen lammikoissa.
Lisääntyminen

Pesii usein yhdyskunnittain, joissa linnuilla ei ole omaa reviiriä. Naaras munii 3–4 munaa maassa olevaan pesään ja lähtee usein saman tien muuttomatkalle etelään. Koiras jää hautomaan ja huolehtimaan poikasista, haudonta-aika on 18-20 vrk. Poikaset oppivat lentämään 3–4 viikon ikäisinä. Naaras saattaa munia toisen pesueen eri koiraalle.
Ravinto

Ruokaillessaan vesipääsky ui pientä ympyrää. Sen ajatellaan saavan näin liikkeelle pieniä vesieläimiä, joita se käyttää ravinnokseen. Valtamerillä parvet seurailevat valaita ja suuria kalaparvia planktonia syöden.
Aiheesta muualla

Hildén, Olavi 1965: Vesipääsky ja jänkäsirriäinen keväällä 1965. - Lintumies 2.1965 s. 30-31. SLY.
Hildén, Olavi & Vuolanto, Seppo 1972: Breeding biology of the Red-necked Phalarope Phalaropus lobatus in Finland. - Ornis Fennica 49:57-85.
Hästbacka, Hans 1986: Observationer om möjlig, samtidig polyandri hos smalnäbbad simsnäppa. - Lintumies 2.1986 s. 97. LYL.
Vesipääsky Lintukuva-verkkopalvelussa
Carla Suárez Navarro

| Carla Suárez Navarro |
| --- | --- |

Henkilötiedot
Syntynyt: 3. syyskuuta 1988 (ikä 36)
Kansalaisuus:   Espanja
Tennispelaaja
Pituus:  162 cm
Paino:  62 kg
Kätisyys:  oikea
Ammattilaisena:  2003–
Palkintorahat:  11 920 116 USD
Kaksinpeli
Paras sijoitus:  6. (29.2.2016)
Turnausvoittoja:  2
Voitot/tappiot:  516–346
Grand Slam -turnauksissa
Australian avoimet:  puolivälierät (2009, 2016, 2018)
Ranskan avoimet:  puolivälierät (2008, 2014)
Wimbledon:  4. kierros (2013, 2016)
Yhdysvaltain avoimet:  puolivälierät (2013, 2018)
Nelinpeli
Paras sijoitus:  11. (27.4.2015)
Turnausvoittoja:  3
Voitot/tappiot:  138–122
Aiheesta muualla
ITF
WTA
Carla Suárez Navarro (s. 3. syyskuuta 1988, Las Palmas de Gran Canaria, Kanariansaaret) on espanjalainen tennispelaaja. Hän on edennyt kaksinpelissä seitsemän kertaa Grand Slam -turnauksen puolivälieriin. Nelinpelissä hän on kerran pelannut Ranskan avointen välierissä.
Parhaimmillaan Suárez Navarro on ollut tenniksen naisten maailmanlistalla kaksinpelissä sijalla 6 helmikuussa 2016 ja nelinpelissä sijalla 11 huhtikuussa 2015. Hän on voittanut kaksinpelissä kaksi ja nelinpelissä kolme WTA-turnausta.
Ura

Suárez Navarro selviytyi karsintojen kautta ensimmäiseen Grand Slam -turnaukseensa Ranskan avoimiin 2008. Turnauksen toisella kierroksella hän voitti entisen maailmanlistan ykkösen Amélie Mauresmon ja neljännellä kierroksella 26:nneksi sijoitetun Flavia Pennettan. Puolivälierissä hän hävisi Jelena Jankovićille. Pekingin olympialaisissa 2008 hän oli edustamassa maataan kaksinpelissä, mutta tippui heti ensimmäisellä kierroksella.
Australian avoimissa 2009 Suárez Navarro selviytyi puolivälieriin. Hän voitti muun muassa toisella kierroksella kuudenneksi sijoitetun Venus Williamsin mutta hävisi puolivälierissä Jelena Dementjevalle erin 6–2, 6–2.
Suárez Navarro pelasi ensimmäisen kerran WTA-turnauksen loppuottelussa Marbellassa huhtikuussa 2009. Hän hävisi loppuottelun Jelena Jankovićille erin 6–3, 3–6, 6–3. Suárez Navarro voitti Oeirasin WTA-turnauksen vuonna 2014 ja Dohan WTA-turnauksen vuonna 2016.
Czarnkówin-Trzciankan piirikunta

Czarnkówin-Trzciankan piirikunta (puol. powiat czarnkowsko-trzcianecki) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 86 990. Siihen kuuluvat seitsemän kuntaa ovat Czarnków, Drawsko, Krzyż Wielkopolski, Lubasz, Połajewo, Trzcianka ja Wieleń.
Piirikunnan väestöpyramidi 2014.
Vuoden 2019 lopussa Czarnkówin-Trzciankan piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 19,3 prosenttia piirikunnan väestöstä, työikäiset 60,8 prosenttia ja eläkeikäiset 20 prosenttia väestön keski-iän ollessa 40,6 vuotta. Vuonna 2019 piirikunnassa syntyi 850 lasta. Czarnkówin-Trzciankan piirikunnan väkiluvun ennakoidaan pienenevän 75 820 asukkaaseen vuoteen 2050 mennessä.
Design Your Universe

| Design Your Universe Epica |
| --- | --- | --- |

Studioalbumin tiedot
 Julkaistu: 16. lokakuuta 2009
 Tyylilaji: sinfoninen metalli
 Kesto: 74.50
 Levy-yhtiö: Nuclear Blast
Epican muut julkaisut
| The Classical Conspiracy 2009 | Design Your Universe 2009 | Requiem for the Indifferent 2012 |
Design Your Universe on sinfonista metallia soittavan Epican neljäs studioalbumi, joka julkaistiin 16. lokakuuta 2009.
Albumilla vierailee kappaleen ”White Waters” aikana Tony Kakko ja kappaleen ”Unleashed” iTunes-bonusversiolla Amanda Somerville.
Kappaleet

Samadhi – 1.27 (Prelude)
Resign to Surrender – 6.19 (A New Age Dawns, Part IV)
Unleashed – 5.48
Martyr of the Free Word – 5.03
Our Destiny – 6.00
Kingdom of Heaven – 13.35 (A New Age Dawns, Part V)
The Price of Freedom – 1.14 (Interlude)
Burn to a Cinder – 5.41
Tides of Time – 5.34
Deconstruct – 4.14
Semblance of Liberty – 5.42
White Waters – 4.44
Design Your Universe – 9.29 (A New Age Dawns, Part VI)
Incentive – 4.14 (bonuskappale)
Unleashed – 5.50 (duettoversio, iTunes-bonuskappale)
Nothing’s Wrong – 3.24 (vain japanilaisessa versiossa)
Arvostelut

About.com:
Allmusic:
Imperiumi: 9+/10
Aiheesta muualla

Design Your Universe Discogsissa. (englanniksi)
Albumi Design Your Universe Encyclopaedia Metallum -sivustolla (englanniksi)
Diaspora (Pelle Miljoonan albumi)

| Diaspora Pelle Miljoona United |
| --- | --- | --- |

Studioalbumin tiedot
 Julkaistu: 30. elokuuta 2013
 Kesto: 38.30
 Levy-yhtiö: Suomen Musiikki
Listasijoitukset
  13.
Pelle Miljoona Unitedin muut julkaisut
| Elävänä vastavirrassa 2013 | Diaspora 2013 | Kino Riviera 2015 |
Diaspora on  Pelle Miljoonan United-yhtyeen kanssa 30. elokuuta 2013 julkaisema albumi. Levynjulkaisukeikka oli Tavastialla 25. syyskuuta 2013.
Kappaleet

Rainbowmies – 3.04
Ihmisiä diasporassa – 3.10
Kalevi – 3.14
Mä seuraan rakkautta – 3.34
Yksin sateeseen – 3.17
Nuori kuolematon – 2.56
Viha – 3.12
Me me me – 2.47
Vanhan klovnin kyyneleet – 3.01
ADHD mies – 2.35
Tuliaisia Lontoosta – 3.11
Lennä lintu sininen – 4.18
Arvostelut

Kaaoszine: 6/10
Soundi:
Christian Rabjerg Madsen

| Christian Rabjerg Madsen> Tanskan sisä- ja asuntoministeri |
| --- | --- |
 Mette Frederiksenin I hallitus 2. toukokuuta 2022 – 15. joulukuuta 2022  
Edeltäjä:  Kaare Dybvad
Seuraaja:  Sophie Løhde (sisäministeri) Pernille Rosenkrantz-Theil (asuntoministeri)
Kansankäräjäedustaja
 2015–  
Henkilötiedot
Syntynyt: 24. maaliskuuta 1986 (ikä 38) Silkeborg, Tanska
Tiedot
Puolue:  sosiaalidemokraatit
Koulutus:  Aarhusin yliopisto
Aiheesta muualla
www.christianrabjerg.dk
Christian Rabjerg Madsen (s. 24. maaliskuuta 1986 Silkeborg) on tanskalainen sosiaalidemokraattinen poliitikko. Hän toimi Tanskan sisä- ja asuntoministerinä toukokuusta joulukuuhun 2022. Hän on istunut kansankäräjillä vuodesta 2015.
Yksityiselämä

Madsen on naimisissa ja hänellä on kaksi lasta.
Aiheesta muualla

Christian Rabjerg Madsen Tanskan kansankäräjien verkkosivuilla (tanskaksi)
Dani Cameranesi

| Mitalit | Mitalit | Mitalit |  |
| --- | --- | --- | --- |
|  Cameranesi vuonna 2017 |  Cameranesi vuonna 2017 |  Cameranesi vuonna 2017 |  |
Maa:  Yhdysvallat
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 2015 |  |  |
|  Kultaa | Suomi 2019 |  |  |
|  Hopeaa | Kanada 2021 |  |  |
Dani Cameranesi (s. 30. kesäkuuta 1995 Plymouth, Minnesota) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa kultaa Pyeongchangissa 2018 sekä maailmanmestaruuden Ruotsin kisoissa 2015 ja Suomessa 2019. Kanadassa pelatuissa vuoden 2021 MM-kisoissa hän saavutti hopeaa.
Cameranesi edusti Minnesotan yliopistoa vuodesta 2013. Hän voitti NCAA:n mestaruuden vuosina 2015 ja 2016. Tämän jälkeen hän on edustanut NWHL-seura Buffalo Beautsia.
Dan Perjovschi

| Dan Perjovschi |
| --- | --- |

Henkilötiedot
Syntynyt: 1961 Sibiu
Kansalaisuus:   Romania
Taiteilija
Ala:  Kuvataide
Dan Perjovschi (s. 1961, Sibiu) on romanialainen kuvataiteilija, pilapiirtäjä ja kolumnisti. Perjovschi on tullut tunnetuksi piirustusinstallaatioistaan, jotka kommentoivat politiikan ja taidemaailman ajankohtaisia aiheita.
Perjovschi opiskeli taidemaalariksi, mutta Nicolae Ceaușescun diktatuurin luhistuminen ja poliittiset muutokset rohkaisivat Perjovschia kohti poliittisempaa taidetta ja karikatyyrejä. Hän on työskennellyt romanialaisen Revista 22 -lehden pilapiirtäjänä ja kolumnistina vuodesta 1991 alkaen.
Perjovschi piirtää installaationsa suoraan näyttelytilan seinään, lattiaan tai ikkunaan. Installaatioiden teemat vaihtelevat yleismaailmallisista ongelmista makrotason kysymyksiin. Usein toistuvia aiheita ovat muun muassa rahatalous, Euroopan unioni, globalisaatio, uskonto sekä idän ja lännen suhteet. Keskeinen osa Perjovschin työskentelyä on paikallisen kulttuurin ja ympäristön havainnointi ja niistä ammentaminen. Taiteilija kerää ja hahmottelee jatkuvasti uusia kuva-aiheita luonnoskirjaansa, joka kulkee mukana kaikkialle. Perjovschin kuvakielen juju on monimutkaisten asioiden pelkistämisessä. Hänen töissään on myös paljon huumoria, ironiaa ja satiiria.
Vuonna 1999 Perjovschi edusti Romaniaa Venetsian biennaalissa. Lattiaan toteutettu romanialaista identiteettiä ja Eurooppa-suhdetta pohtiva teos oli symbolisesti biennaalikävijöiden tallottavana. Viimeisen kymmenen vuoden aikana Perjovschin installaatioita on ollut esillä lukuisissa taidemuseoissa ympäri maailman, kuten Pariisin Pompidou-keskuksessa, Lontoon Tate Modernissa, New Yorkin Museum of Modern Artissa ja Tukholman Moderna Museet'ssa. Perjovschin ensiesiintyminen Suomessa on Nykytaiteen museo Kiasmassa keväällä 2013.
Aiheesta muualla

Wikimedia Commonsissa on kuvia tai muita tiedostoja aiheesta .
Taiteilijan kotisivu (Arkistoitu – Internet Archive)
Dan Perjovschi rakentamassa Kiasman Irti kehyksistä -näyttelyä vuonna 2013.
Dan Perjovschi puhumassa Kiasman wikimaratonissa vuonna 2013.
Dan O’Herlihy

Dan O´Herlihy
Daniel ”Dan” O’Herlihy (1. toukokuuta 1919 Wexford, Irlanti – 17. helmikuuta 2005 Malibu, Kalifornia) oli irlantilainen näyttelijä.
O’Herlihy sai Oscar-ehdokkuuden Robinson Crusoen roolistaan vuonna 1954. Hänet muistetaan myös kahdesta ensimmäisestä RoboCop-elokuvasta.
Aiheesta muualla

Dan O’Herlihy Internet Movie Databasessa. (englanniksi)
Columbia

Columbia on erittäin yleinen nimi, jonka mukaan on nimetty monta paikkakuntaa ja muuta asiaa, varsinkin Yhdysvalloissa. Nimi tulee Kristoffer Kolumbuksesta.
Columbia oli runollinen nimi ja naisellinen personifikaatio Yhdysvalloille, joka on kuitenkin jäänyt paljolti pois käytöstä 1900-luvulle mennessä.
Columbia-nimisiä kohteita

Columbia University, yliopisto
Columbia Broadcasting System (CBS)
Columbia Records (Nyt osa Sony Music Entertainmentia)
Columbia Pictures, elokuvatuotantoyhtiö
Mt. Columbia (4290 m), vuori Coloradossa
Mt. Columbia (3747 m), vuori Albertassa, Kanadassa
Avaruussukkula Columbia
Columbia, supertietokone
Columbia-nimisiä kohteita > Laivoja

Columbia-luokka, Yhdysvaltain laivaston panssarikansiristeilijä
Columbia-luokka, Yhdysvaltain laivaston sukellusveneluokka
USS Columbia (C-12), Columbia-luokan panssarikansiristeilijä, käytössä 1894–1922
USS Columbia (SSN-771), Yhdysvaltain laivaston ydinsukellusvene, käytössä vuodesta 1995
HMCS Columbia, Kanadan laivaston Town-luokan hävittäjä, käytössä 1940–1945
Paikkakuntia

District of Columbia, Columbian liittopiiri, jossa sijaitsee pääkaupunki Washington D.C.
Columbiajoki
Columbia, Connecticut
Columbia, Etelä-Carolina
Columbia, Illinois
Columbia, Maryland
Columbia, Mississippi
Columbia, Missouri
Columbia, New Jersey
Columbia, New York
Columbia, Pennsylvania
Columbia, Pohjois-Carolina
Columbia, Tennessee
Columbia City, Indiana
Columbian piirikunta, Arkansas
Columbian piirikunta, New York
Columbia Heights, Minnesota
Columbia Station, Ohio
Columbia Township, Michigan
Muita

Brittiläinen Kolumbia Kanadassa (British Columbia)
Kolumbia, maa Etelä-Amerikassa (República de Colombia)
Columbia, 1,8–1,5 mrd. vuotta sitten ollut jättiläismanner.
”Columbia”, Oasiksen kappale vuodelta 1994
Colombia Oy, Helsingissä 1935–­1970 toiminut kahvila- ja konditoriayhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Columbia”, voi hakea sivunnimihaulla, laajalla sivunnimihaulla tai tekstihaulla.
Catherine Labouré

| Catherine Labouré |
| --- | --- |

Henkilötiedot
Syntynyt: 2. toukokuuta 1806 Fainles-Moutiers, Burgundi, Ranska
Kuollut: 31. joulukuuta 1876
Vanhemmat:  Pierre Labouré ja Madeleine Louise Labouré
Pyhä Catherine Labouré (2. toukokuuta 1806 – 31. joulukuuta 1876) oli roomalaiskatolinen pyhimys, vinsentiläissisar, neitsyt ja näkijä, jonka uskotaan nähneen useasti näyssä Neitsyt Marian ja laittaneen alulle tämän hänelle näyttämän niin sanotun ihmeitätekevän mitalin (ransk. médaille miraculeuse) levittämisen. Häntä kutsutaan iäkkäiden ihmisten suojeluspyhimykseksi. Hänen kehonsa todettiin turmeltumattomaksi 1933, paavi Pius XI julisti hänet autuaaksi 28. toukokuuta 1933 ja paavi Pius XII julisti hänet pyhimykseksi 27. heinäkuuta 1947. Hänen muistopäivänsä katolisessa kirkossa on 28. marraskuuta. Pyhä Catherine eli yhteensä 5 paavin hallintokausien aikana, nimittäin Pius VII:n, (1800-23) Leo XII:n, (1823-29) Pius VIII:n, (1829-30) Gregorius XVI:n (1831-46)  ja autuaan Pius IX:n (1846-78) aikana.
Elämä

Pyhä Catherine syntyi angeluksen soidessa Pierre ja Madeleine Labourén perheen yhdeksänneksi lapseksi yhdestätoista 2. toukokuuta 1806 ja kastettiin seuraavana päivänä. Catherinen ollessa 9 vuotta vanha hänen äitinsä kuoli, jonka jälkeen hänen kerrotaan sanoneen Neitsyt Marian patsaalle, että nyt Maria on hänen äitinsä. 15-16-vuotiaana pyhän Catherinen kerrotaan nähneen unen, jossa pyhä Vincent de Paul pyysi naista seuraamaan itseään. Vuonna 1830 pyhä Catherine astui erääseen hengelliseen yhteisöön Pariisissa, jossa hän vielä saman vuoden aikana sai ilmestyksiä Neitsyt Mariasta. Erityisesti 27. marraskuuta Neitsyt Marian väitetään näyttäneen naiselle niin sanotun ihmeitätekevän mitalin mallin ja kehotti naista laatimaan sellaisen ja levittämään hartautta sitä kohtaan. Pyhä Catherine oli pitkään vaiti sen suhteen, kuka tarkalleen oli vastaanottanut ihmeitätekevän mitalin hartauden, kunnes lopulta paljasti salaisuuden ja kuoli 31. joulukuuta 1876.
Elämänvaiheet

Pyhän Catherinen elämä voidaan jakaa seuraaviin vaiheisiin:
Syntymä 2. toukokuuta 1806
Kaste 3. toukokuuta 1806
Äidin kuolema 9-vuotiaana 1815
Ensikommuunio 25. tammikuuta 1818
Astuminen noviaattiin 21. huhtikuuta 1830
Kolme Neitsyt Marian ilmestystä 18. heinäkuuta 1830, 27. marraskuuta 1830 ja hieman myöhemmin
Ensimmäisten pyhimyksen näkyjen mukaan laadittujen mitalien valmistus 30. kesäkuuta 1832
Kuolema 31. joulukuuta 1876
Galleria

n. 1850
Ihmeitätekevä mitali
Aiheesta muualla

Novena of the Miraculous Medal (Arkistoitu – Internet Archive) (englanniksi)
SAINT CATHERINE LABOURE OF THE MIRACULOUS MEDAL Fr. Joseph Dirvin (englanniksi)
ST CATHERINE LABOURE AND THE MIRACULOUS MEDAL Stephen Breen (Arkistoitu – Internet Archive) (englanniksi)
Design19

| Design19> Tiedot |
| --- | --- |
Toiminnassa:  1999– 
Tyylilaji:  Darkpop Rock Metal
Kotipaikka:  Vaasa, Suomi
Laulukieli:  englanti
Jäsenet:  Thomas Backman, kitara   Mika Häkki, Basso   Niko Leminen, Rummut   Martti Lindholm, Kosketinsoittimet, laulu   Eeka Mäkynen, laulu   Sami Sillanpää, kitara  
Levy-yhtiö:  Universal Music  
Infobox OKNimi-testi OK: 
Design19 on vuonna 1999 perustettu vaasalainen metallimusiikkia soittava yhtye, joka on uransa aikana ehtinyt julkaista yhden levyn.
Diskografia

Trigger (2002)
Diskografia > Musiikkivideot

"Beetlewings" (2001)
Aiheesta muualla

Design19 Myspacessa (englanniksi)
Design19 Meteli.net-sivustolla
Vedamatematiikka

Vedamatematiikka on kokoelma pikalaskemisen sääntöjä. Se perustuu 16 sutraan ja 13 upa-sūtraan eli seurauslauseeseen, joiden väitetään kattavan koko matematiikan. Ne esitti 1900-vuosisadan alussa hinduoppinut ja matemaatikko Jagadguru Swami Sri Bharati Krishna Tirthaji Maharaja.
16 Sūtraa ja upa-sūtrat > Sūtrat eli kaavat

Sūtrien nimien suomennokset on tehty englanninkielisistä nimistä.
EKĀDHIKENA PŪRVEŅA (suom. Yhtä suuremmalla kuin edellinen)
NIKHILAM NAVATAS’CARAMAM DASATAH (suom. "Kaikki muut yhdeksästä ja viimeinen kymmenestä")
ŨRDHVA TIRYAGBHYĀM (suom. "Pystyyn ja ristiin")
PARĀVARTYA – YOJAYET (suom. "Muunna ja sovella")
SŨNYAM SĀMYASAMUCCAYE (suom. "Samuccaya on sama, siis Samuccaya on nolla.")
ĀNURŨPYE ŚŨNYAMANYAT (suom. "Jos toinen on suoraan verrannollinen, toinen on nolla.")
SAŃKALANA – VYAVAKALANĀBHYAM (suom. "Yhteenlaskulla ja vähennyksellä.")
PŨRANĀPŨRAŅĀBHYĀM (suom. "Täydentämällä tai epätäydentämällä.")
CALANA - KALANĀBHYĀM (suom. "Peräkkäinen liike")
EKANYŨŅENA PŨRVENA (suom. "Yksi vähemmän kuin aikaisemmin")
YĀVADŨNAM (suom. "Vajaus")
VYAŞŢISAMAŞŢIH (suom. "Kokonaisuus yhtenä ja yksi kokonaisuutena")
ŚEŞĀNYAŃ KENA CARAMEŅA (suom. "Jäännös viimeisellä")
SOPĀNTYADVAYAMANTYAM (suom. "Viimeinen ja kaksinkertaisena viimeistä edellinen")
GUŅITASAMUCCAYAH (suom. "Koko tulo on sama")
GUŅAKA SAMUCCAYAH (suom. "Tekijöiden kerääminen")
16 Sūtraa ja upa-sūtrat > Upa-sūtrat tai seurauslauseet

Upa-sūtrat ovat seurauksia tai edistyneitä sovelluksia sūtrista.
ĀNURŨPYENA (suom. "Verranto")
S’ISYATE S’ESASAMJ ÑAH
ĀDYAMĀDYENĀNTYA - MANTYENA (suom. "Ensimmäinen ensimmäisellä ja viimeinen viimeisellä")
KEVALAIH SAPTAKAMGUNYAT
VESTANAM
YAVADŨNAM TAVADŨNAM
YĀVADŨNAM TĀVADŨNĪKŖTYA VARGAÑCA YOJAYET (suom. "Vähennä vajaus luvusta ja kirjoita sen viereen vajauksen neliö")
ANTYAYOR DAŚAKE′PI (suom. "Viimeiset yhteensä kymmenen")
ANTYAYOREVA (suom. "Vain viimeiset termit")
SAMUCCAYAGUNITAH
LOPANASTHĀPANĀBHYĀM (suom. "Poista muunnoksella ja säilytä")
VILOKANAM (suom. "Havainnointi")
GUNÌTA SAMUCCAYAH - SAMUCCAYA GUŅÌTAH (suom. "Kertoimien summien tulo on summan kertoimien summa")
Esimerkkejä sūtrien soveltamisesta ja niiden algebrallisia todistuksia

Sūtrat ja upa-sūtrat ovat oleellisesti muistisääntöjä ja laskuteknisiä ohjeita, joiden tarkoitus on helpottaa ja nopeuttaa käytännön laskemista. Siksi ne ymmärtää parhaiten esimerkkien avulla.
Esimerkkejä sūtrien soveltamisesta ja niiden algebrallisia todistuksia > Yhtä suuremmalla kuin edellinen

Sūtra EKĀDHIKENA PŪRVEŅA eli suomeksi "Yhtä suuremmalla kuin edellinen" on jako- ja kertolaskuun liittyvä laskutekninen ohje. Sillä on kaksi sovellusta.
Esimerkkejä sūtrien soveltamisesta ja niiden algebrallisia todistuksia > Yhtä suuremmalla kuin edellinen > Kertolasku: Numeroon 5 päättyvien lukujen neliöt

Lasketaan 25².
Luku on 25. Viimeinen numero on siis 5 ja edellinen on 2. Nyt "Yhtä suuremmalla kuin edellinen" tarkoittaa lukua 2+1=3. Nyt kerrotaan "edellinen" numero (2) "yhtä suuremmalla" (3). Näin saadaan tulon vasen puoli: 2 * 3 = 6. Tulon oikea puoli on 5² = 25.
Siis  25² = 2 X 3 / 25 = 625.
(Merkki "/" ei tässä ole jakomerkki; se vain erottaa vasemman ja oikean puolen.)
Samoin,
35²= 3 X (3+1) /25 = 3 X 4/  25 = 1225;
105²= 10 X 11/25 = 11025;
Esimerkkejä sūtrien soveltamisesta ja niiden algebrallisia todistuksia > Yhtä suuremmalla kuin edellinen > Kertolasku: Numeroon 5 päättyvien lukujen neliöt > Todistus

Käytetään kaavaa (ax + b)² = a²x² +  2abx + b².
Sijoitetaan kaavaan x = 10 ja b = 5. Tällöin
Nyt tulon vasen puoli on a(a + 1) ja oikea puoli 25. M.O.T.